Alexandra Burke

Alexandra Imelda Cecilia Ewan Burke, ezagunagoa Alexandra Burke izen artistikoaz (Islington, Londres, Ingalaterra, Britainia Handia, 1988ko abuztuaren 25a) abeslari eta konpositore britainiarra da. 2008 urtean The X Factor (The X Factor UK series 5) telesail britainiarraren bosgarren denboraldia irabazi ostean egin zen ospetsu, eta telesaileko irabazle arrakastatsuenetako bat bihurtu zen. Alexandra Epic Recordsek, RCA Recordsek eta Syco Musicek kontratatu zuten.

Bere bakarkako lehen singlea, Hallelujah, bere lehen egunean Europako historian azkarren saldu zena bihurtu zen. Gutxienez bost single izan ditu zerrenda britainiarraren buru: «Hero», The X Factor (Erresuma Batua) taldeko kideekin; «Hallelujah», saioa irabazi eta berehala plazaratua; «Bad boys», bere debuteko lehen albumeko bakuna, «Everybody Hurts», ongintzazko bakuna, non hainbat artistak lagundu baitzuten Haitiri dirua emateko; eta «Start without», Ingalaterrako izar handia bihurtu zuena.

 Bizitza 
Alexandra oso gaztetan hasi zen kantatzen, X-Faktoren sartu baino lehen, heziketa profesionalik jaso ez bazuen ere. 12 urterekin, Star for a Night talentuen telebista-saioan sartu zen Alexandra. Bertan, programako lehiakiderik gazteena izan zen, eta Joss Stonek irabazi zuen. Bahrainen ere aritu zen bere amarekin emanaldiren bat egiten, eta Young Voices taldearen barruan ongintzazko kontzertu batzuk egin zituen, Royal Albert Hall-en esaterako. Bigarren hezkuntza amaitu ondoren, Alexandra profesionalki hasi zen musikan, Young Voicesen egiten zuen lana eta asteburuetan tabernetan eta klubetan egiten zituen zuzeneko emanaldiak uztartuz.

 The X Factor (2005/2008) 
Alexandra Erresuma Batuko The X Factor 2005 edizioko castingera aurkeztu zen, Louis Walshen zuzendaritzapean egon zen kategorian. Castingaren azken etapara heldu arren, Walshek ez zuen hautatu gazteegia izateagatik.

2008an, Alexandra berriz aurkeztu zen saio horretako kastinetara, eta, ordukoan, "Nesken" kategorian lehiatzeko hautatu zuten. Kategoria hori Girls Aloudeko abeslaria zen Cheryl Colek zuzendu zuen. Lehiaketan zehar, Alexandrak pop artista ezberdinen abestiak bertsionatu zituen, hala nola, Whitney Houston, Christina Aguilera, Rihanna, Britney Spears edo Beyoncérenak.

 Hallelujah 
Alexandrak The X Factor irabazi zuen, eta, horri esker, Leonard Cohenen jatorrizko abestiaren (Hallelujah) bertsio soil bat merkaturatzeko eskubidea eman zitzaion. Xumeak publikoaren erantzun masiboa izan zuen, eta historian azkarren saldu zen xumea bihurtu da, 2007 urteko X-Faktor saioa irabazi duen Leona Lewisen errekorra hautsita.

 Overcome (2009) 
ezkerrera|thumb|Alexandra Burke bere All Night Long Tourrean 2011n.
2009 urteko otsailean Alexandrak kontratua sinatu zuen Epic Records diskoetxe amerikarrarekin. Albuma martxoan argitaratzeko asmoa bazegoen ere, Sony Music  enpresako Simon Cowellek urrira arte atzeratuko zutela iragarri zuen, Alexandrak bere ahots-trebetasunak lasaiago garatzeko eta albumeko abestiak hobeto aukeratzeko denbora izan zezan, nahiz eta orduan X-Faktor saioaren berritasun-efektua agortzen ari zen.

Azkenik, 2009 urteko urriaren 19an, Alexandra Burkeren lehen albuma, Overcome, argitaratu zen Erresuma Batuan. Aurkezpen xumeak «Bad boys» izenburua izan zuen eta Flo Rida raperoarekin kolaborazio bat barne izan zuen. Singlea eta albuma Britainia Handiko salmenta-zerrendaren postu gorenera heldu ziren.

Aukeratutako bigarren singlea «Broken heels» da, eta RedOnek ekoitzi zuen, aurretik Lady Gaga edo Sugababes emakume taldearen arrakastetan lan egin zuenak.

Bi singleen bideoak Ameriketako Estatu Batuetan filmatuak izan ziren, izan ere, horien bidez amerikar gustura heldu nahi zen, 2010 urtean albuma han kaleratzeko asmoz. Aukeratutako hirugarren bakuna «All Night Long» zen, eta Pitbull raperoaren laguntza izan zuen. Xumea Europan eta Australian ere kaleratu zen.

Irailean «Start Without You» xumea kaleratu zuten, Alexandraren lagun pertsonal baten laguntza zuena: Laza Morgan raperoa. Abestia ordura arte argitaratu gabea zen, eta albumaren berrargitalpen baten aurkezpena izan nahi zuen, 2010 urteko azaroan edo bukaeran kaleratzeko prest zegoena. Start Without You Alexandraren bakarkako hirugarren #1 bihurtzu zen, eta horrek musikaren industrian zuen posizioa sendotu zuen bere merituengatik eta programaren efektua atzean utzi zuen.

 Heartbreak On Hold (2012) 
2012 urteko urtarrilean 2. diskoko lehen singlea kaleratu zuen, "Heartbreak On Hold", "Elephant" izenekoa. Dance kutsuko abesti bat da, eta martxoaren 11n jarri zuten salgai Itunesen. 2012 urteko apirilean plazaratu zuen bigarren singlea, "Let It Go", eta maiatzaren 27an jarri zuten salgai Itunesen. "Heartbreak On Hold" ekainaren 4an jarri zuten salgai, Ingalaterran eta Irlandan hainbat atzerapen izan ostean.

 The Truth Is (2018) 
2018 urtean beste disko bat kaleratu zuen, hainbat urteren ondoren.

 Bizitza pertsonala 
Burkek harremana izan du Darren Randolph futbolariarekin. 2022 urteko San Valentin egunean, Burkek bere lehen haurdunaldia iragarri zuen. Umea 2022 urteko uztailean jaio zen.

 Diskografia 

 Estudioko albumak eta EP 
UrteaIzenburuaZerrendetako posiziorik altuenaSalmentakErresuma BatuaEB2009Overcome 
 Debuteko albuma
 Argitaratua: 2009ko urriaren 19a
 Estiloa: Pop, R&B, dance pop
 Diskoetxea: Syco, Epic17 Erresuma Batua: 800.000+
 US: 140.000
 AUS: —
 Worldwide: 1,000,000+2012Heartbreak on Hold 
 Argitaratua: 2012ko ekainaren 4a
 Estiloa: Dance pop, eurodance, house
 Diskoetxea: Syco, RCA18 -2013New Rules EP* 
 Argitaratua: 2013(e)ko abuztuaren 18a
 Diskoetxea: Syco, RCA
 Estiloa: Pop, R&B - -2018The Truth is
 Argitaratua: 2018ko martxoaren 16a
 Diskoetxea: Decca Records
 Estiloa: Pop, R&B168"—" salmentak eskualde horretan kontabilizatu ez badira. 
"*", baldin eta salmentak eta txatak etengabe eguneratzen ari badira.

 Sinpleak 
+Singleen zerrenda, hautatutako posizioekinIzenburuaUrteaZerrendetako posiziorik altuenakZiurtagiriakAlbumaRUAUSAUTBELGERIRENLDSCOSWESWIHallelujah20081—53——1—1—— UK: 2× PlatinoOvercome"Bad Boys" (Flo Ridarekin)20091—221214181612 UK: Platinoa
 SWE: Platino"Broken Heels"20108————5—3—— UK: Zilarra"All Night Long" (Pitbullekin)448—76012435760 UK: Zilarra"Start Without You" (Laza Morganekin)1——10—5771—— UK: Zilarra"The Silence"16——66—30—10—66"Elephant"(Erick Morillorekin)20123——43—7—2——Heartbreak on Hold"Let It Go"33————41—27——"Where Do Hearts Go"2014 -— - - - - - - - -TBA"—" ikurrak adierazten du xumea ez zutela kaleratu edo ez zela zerrendetan sartu

 Musikalak 
UrteaIzenburuaPertsonaiaOharrak2014–2016The Bodyguard (musikala)Rachel MarronLondon West End, Monaco, & UK and Ireland Nationwide Tour2016–2017Sister Act The MusicalDeloris Van CartierUK and Ireland Nationwide Tour & Monaco2018ChessSvetlana2018 London West End Revival2018ChicagoRoxie Hart2018 London West End2018–2019The Bodyguard MusicalRachel MarronUK and Ireland Nationwide Tour

 Erreferentziak 

 Kanpo estekak 
 Sitio oficial (ingelesez)

Kategoria:Londrestarrak
Kategoria:Emakume abeslariak
Kategoria:Erresuma Batuko abestiak
Kategoria:Emakume musikagileak
Kategoria:Erresuma Batuko musikagileak